FC Honka Espoo

**Espo „Honka“** – Suomijos futbolo klubas iš Espo.

## Istorija
Klubas įkurtas 1957 m. Tuo metu vadinosi **Tapion Honka**. Nuo 1975 m. vadinosi **FC Honka**. Iki 2005 m. pagrindinė klubo ekipa rungtyniavo žemesniuose divizionuose. Kartais patekdavo į Ykkönen (II pakopa), o netrukus iškrisdavo į Kakkonen (III pakopa).

Honka atsidūrė ties bankruto riba, bet 2005 m. pradžioje klubą perėmė Jouko Pakarinen ir Jouko Harjunpää, turėję ambicingą planą. Naujajai vadovybei pavyko suburti komandą, nesunkiai laimėjusią „Ykkönen“.

Nuo 2006 m. sezono rungtyniavo aukščiausioje Suomijos lygoje – Veikkausliiga. Debiutantai liko ketvirtoje vietoje, o 2008 m. iškovojo sidabro medalius. 2009 m. sezone pakartojo šį pasiekimą. 

2012 m. Honka iškovojo Suomijos futbolo taurę. 2014 m. liko vienuoliktoje vietoje ir dėl finansinių sunkumų nesugebėjo licencijuotis Veikkausliiga. 2015 m. buvo nukritusi į Kakkonen lygą (III pakopa). 

2015 m. fitneso centro įmonė Esport nupirko klubą, o klubas tapo žinomas kaip Esport Honka. 2015 m. Kakkonen pralaimėjo tik dvejas rungtynes, tačiau pralaimėjo pereinamąsias rungtynes ir liko trečioje pakopoje. 

2016 m. sezone vėl tapo nugalėtojais savo grupėje, sėkmingai susiklostė ir pereinamosios rungtynės. 

2017 m. sezone žaidė Ykkönen (II pakopa) ir liko antroje vietoje. Pateko į aukščiausią Suomijos lygą. Nuo 2018 m. rungtyniavo Veikkausliiga.

### 2023 m. bankrotas
2023 m. spalio 31 d. Suomijos žiniasklaidoje pasirodė pranešimai, kad Honka laiku nesumokėjo atlyginimų darbuotojams ir žaidėjams. Klubui vadovaujančios bendrovės „Esport“ plėtros ir viešųjų ryšių vadovas Kurt Möller teigė, kad „Esport Honka“ pritrūko pinigų. 2023 m. lapkričio 5 d. buvo pranešta, kad dėl didelių finansinių sunkumų „Honka“ gali bankrutuoti, nes tikėtina, kad savininkas Färid Ainetdin nebenori dengti mižiniškų nuostolių. Möller ar Hexi Arteva, klubo generalinis direktorius, nekomentavo pranešimų žiniasklaidoje.

2023 m. lapkričio 8 d. buvo pranešta, kad prieš dvi dienas generalinis direktorius Hexi Arteva atsistatydino iš darbo be jokio pranešimo ar komentarų.

2023 m. lapkričio 10 d. buvo pranešta, kad „Honka“ negali įvykdyti „Veikkausliiga“ licencijavimosi reikalavimų ir 2024 m. sezone nežais aukščiausioje lygoje. Klubaui nebuvo suteiktos ir Ykkönen (II pakopa) arba Kakkonen (III pakopa) licencijos. Savininkas Färid Ainetdin situacijos nekomentavo nė žodeliu ir niekam nepavyko su juo susisiekti.

Galiausiai, 2023 m. lapkričio 16 d., Färid Ainetdin vietinio laikraščio Länsiväylä interviu teigė, kad visos problemos kilo dėl naujojo stadiono projekto Tapioloje vėlavimo, o dar ketverius metus jis nėra pasirengęs finansuoti klubo. Anot Ainetdino, „Honka“ neturi finansinių sąlygų toliau žaisti vienoje iš trijų aukščiausių Suomijos futbolo pakopų. 

Tą pačią dieną Esport Honka iškėlė Lensi-Uusimaa teismui bankroto bylą.

2023 m. lapkričio 21 d. Esport Honka buvo paskelbtas bankrotas.

### Honka Akatemia
*FC Honka ry* klubas pranešė, kad Honka 2024 m. sezone žais Kolmonen (ketvirta pakopa). Ekipa suformuotas Honka II pagrindu, oficialiai vadinsis *Honka Akatemia*. 

2023 m. lapkričio 24 d. paskelbta, kad pagrindinės komandos treneriu tapo Mika Väyrynen.

## Pasiekimai

## Sezonai

|}
: Šaltiniai: RSSSF.

## Spalvinė gama

## Apranga
; Sportinės aprangos pokyčiai.
* Namuose žaidžia juoda geltona apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive